Doris Day

Doris Day (janam Doris Mary Kappelhoff; 3 April 1922 – 13 May 2019) ek American actress aur gaayak rahii. Uu aapan  career ek big band gaayak se, 1937 me suruu karis rahaa, aur   1945 me commercial success achieve karis jab uu dui   No. 1 recordings, "Sentimental Journey" aur "My Dreams Are Getting Better All the Time" , Les Brown and His Band of Renown ke saathe record karis. Iske baad uu  Brown ke chhorr ke ek   solo career ke suruu karis  aur 1947 se 1967 talak   650 gaana ke record karis. 

1950s aur 1960s me, Day  Hollywood ke ek leading film star rahii. Uske film career  Romance on the High Seas (1948) se suruu bhais rahaa. Uu dher genres ke film me act karis rahaa, jisme musicals, comedies, dramas aur thrillers rahaa. Uu title role Calamity Jane (1953) me kare rahii aur Alfred Hitchcock ke The Man Who Knew Too Much (1956) with James Stewart me star kare rahii. Uu Rock Hudson ke saathe tiin successful comedies me star kare rahii; Pillow Talk (1959), jiske khaatir uske Academy Award for Best Actress ke khaatir nominate karaa gais rahaa, Lover Come Back (1961) aur Send Me No Flowers (1964). Uu James Garner ke saathe bhi kaam karis duuno Move Over, Darling (1963) aur The Thrill of It All (1963) me, aur Clark Gable, Cary Grant, James Cagney, David Niven, Ginger Rogers, Jack Lemmon, Ronald Reagan, Rex Harrison, Myrna Loy, aur Rod Taylor ke saathe dher film me. 1968 me  uu aapan career ke khalaas kar ke  aapan television sitcom The Doris Day Show (1968–1973) me star kare rahii.

1989 me Day ke Golden Globe aur Cecil B. DeMille Award for Lifetime Achievement in Motion Pictures dewa gais rahaa. 2004 me uske Presidential Medal of Freedom milaa. 2008 me uske Grammy Lifetime Achievement Award aur ek Legend Award  Society of Singers se milaa. 2011 me uske  Los Angeles Film Critics Association's Career Achievement Award mila. 2011 me Day aapan 29th studio album, My Heart ke nikaalis, jisme nawaa chij rahaa aur ii ek UK Top 10 album ban gais rahaa. , uu aath recording artists me se ek hae jon   top box-office earner in the United States chaar dafe rahis hae.

vibhag:D
vibhag:United States ke actor
vibhag:United States ke gaayak